ବ୍ରହ୍ମପୁର, ନଭେମ୍ବର ୧୦(ଲୋକାଲ ୱାୟାର): ଗଞ୍ଜାମ ଜିଲ୍ଲାର ଦୁଇଟି ବିଇଡି କଲେଜରେ ଆଡମିସନ ବନ୍ଦ ନିଷ୍ପତ୍ତି ପ୍ରତିବାଦରେ ମଙ୍ଗଳବାର ଅଲ୍ ଇଣ୍ଡିଆ ଡେମୋକ୍ରାଟିକ୍ ଷ୍ଟୁଡେଣ୍ଟସ ଅର୍ଗାନାଇସେଜନ (ଏଆଇଡିଏସଓ) ପକ୍ଷରୁ ବିକ୍ଷୋଭ କରାଯିବା ସହ ଆରଡିସିଙ୍କ ଜରିଆରେ ମୁଖ୍ୟମନ୍ତ୍ରୀଙ୍କ ଉଦ୍ଦେଶ୍ଯରେ ଦାବିପତ୍ର ପ୍ରଦାନ କରାଯାଇଛି ।
କଲେଜରେ ଆନୁଷଙ୍ଗିକ ସୁବିଧାର ଅଭାବ ଥିବା, ବିଶେଷ କରି ଅଧ୍ୟାପକଙ୍କ ଅଭାବ ପାଇଁ ନ୍ୟାସନାଲ କାଉନସିଲ ଫର ଟିଚର ଏଜକେସନ (ଏନସିଟିଇ) କଲେଜ ଦୁଇଟିକୁ ପୁନଃଅନୁବନ୍ଧିତ ହେବାକୁ ନିର୍ଦ୍ଦେଶ ଦେଇଛି ।
ଏହି ନିଦେ୍ର୍ଦଶ ଯୋଗୁ ଚଳିତ ବର୍ଷ କନିଷିର ଦିବାକର ପଟ୍ଟନାୟକ ଇନଷ୍ଟିଚୁ୍ୟଟ ଅଫ ଆଡଭାନ୍ସ ଷ୍ଟଡି ଇନ ଏଜୁକେସନ ଏବଂ ଭଞ୍ଜନଗରର କେଏସୟୁବି କଲେଜ ଅଫ ଟିଚର ଏଜୁକେସନରେ ଆଡମିସନ ହୋଇପାରିବନି । ଦୁଇଟି ଯାକ କଲେଜରେ ଶହେ ଜଣ ଲେଖାଏଁ ଆଡମିସନ କରୁଥିଲେ ।
ରାଜ୍ୟ ସରକାରଙ୍କ ଅବହେଳା ଯୋଗୁ ଏହି ଦୁଇଟି ବିଇଡି କଲେଜ ଆଡମିସନ ବନ୍ଦ ହେଲା ବୋଲି ଅଭିଯୋଗ କରିଛନ୍ତି ଏଆଇଡିଏସଓ ଉପସଭାପତି ସୋମନାଥ ବେହେରା ।
